text: www.lancia-bg.com • Виж темата - Почина Серджо Пининфарина, прочутият дизайнер
  Почина Серджо Пининфарина, прочутият дизайнер
  Заглавие: Почина Серджо Пининфарина, прочутият дизайнер
  Публикувано на: 03 Юли 2012, 20:28
  Серджо Пинифарина през 2008 година като сенатор в италианския сенат
  Серджо Пининфарина, чиято фамилна компания е изработила дизайна на почти всяко ферари от 50-те години насам и чието име продължава да е синоним на някои от най-елегантните автомобили в света, почина на 85-годишна възраст. От компанията съобщиха, че снощи той е починал в дома си в Торино.
  Пининфарина дължи много на баща си Джан Батиста Фарина, който е произвеждал файтони в Торино. През 30-те години той основава влиятелна фирма за дизайн на автомобили и обучава сина си да поеме занаята и бизнеса. Роден през 1926 г., Серджо се присъединява към компанията след дипломирането по механика в торинската Политехника. През 1961 г. той оглавява фирмата и през 1966 г. става и президент след смъртта на баща му.
  По това време името Пининфарина се прочува с изработването на дизайн, следващ най-модерните тенденции в аеродинамиката и в същото време атрактивен за публиката. През 1961 г. Джан Батиста сменя името на компанията от "Фарина-Пинин" (на диалекта, говорен в Пиемонт, "пинин" означава "малкият" и е прякор на президента) с "Пининфарина".
  Днес в нюйоркският музей за модерно изкуство е изложен революционният модел Cisalfa купе от 1947 г., създаден от Джан Батиста "Пинин" Фарина. Това е и един от любимите модели на Серджо.
  Джан Батиста е човекът, създал през 1952 г. връзката с Ferrari, но Серджо е управителят на повечето от съвместните проекти, превърнали фирмата от една работилница в световноизвестно име.
  Половинвековното управление на Пининфарина е белязано с увеличаване на производството от 524 на над 50 000 коли годишно. Освен историческото партньорство с Ferrari, Alfa Romeo и Maserati (всичките са собственост на Fiat) Пининфарина изработва модели за Rolls-Royce и други чуждестранни брандове.
  Прочути модели като Chevrolet Corvette Rondine (1963), Cadillac Allante (1986), Bentley Azure (1995) и Peugeot 406 Coupe (1996) са дело на Серджо. При елитните модели името му стои зад Fiat 124 Spider (1986), Ferrari Testarossa (1984), Ferrari Enzo (2002), Maserati Quattroporte (2003) и Ferrari Scaglietti (2004)
  [size=8pt]На тази снимка от 1959 години Серджо Пининфарина се любува на модел на "Ферари"[/size]
  През 1986г. Пининфарина качи компанията си на италианската фондова борса. Две десетилетия по-късно той се оттегли от ръководството и остана почетен председател.
  Две години след това връхлетя световната криза, в която изчезнаха някои известни дизайнерски бюра като германското Karmann и френското Heuliez. Други свиха работата си, а трети като водещата Italdesign бяха купени от Volkswagen AG.
  През 2009 г. "Пининфарина" бе принудена да увеличи капитала си, да предоговаря кредитите и да съкращава бизнеса си. В момента 77% от нея се притежават от семейството, но този дял е заложен като обезпечение за заемите, които трябва да бъдат изплатени до 2018 г. През май Серджо Пининфарина бе заявил, че тази година за пръв път от 2004 г. насам ще излязат на печалба.
  Нашата любима марка има много добри модели с участието на Пининфарина.
  Ще бъде запомнен от всички фенове на автомобилите.
  Заглавие: Re: Почина Серджо Пининфарина, прочутият дизайнер
  Публикувано на: 03 Юли 2012, 23:23
  Един гениален дизайнер си отиде, но създаденото от него остава във вечността. Това е и смисълът на живота, който живеем.